Downloaded from YTS.MX
Official YIFY movies site: YTS.MX
Saya sedang duduk di taman di rumah dan menerima panggilan telefon
yang mengatakan anak perempuan saya, Lucie, telah hilang.
Reaksi pertama saya ialah, "Bagaimana kamu tahu dia hilang?"
Kami tak dengar khabarnya selama beberapa hari.
Dia tak jawab telefon dan kami tak terima e-mel.
Dia bekerja di Jepun.
Saya terus terfikir, pasti ada penjelasan rasional,
pasti ada sebab dia tak dapat hubungi kami.
LUCIE JANE BLACKMAN (21)
Polis di Jepun membuat rayuan awam untuk membantu mereka
mengesan seorang wanita British berusia 21 tahun.
Lucie Blackman dilaporkan hilang
sejak meninggalkan bar tempat dia bekerja sebagai pelayan.
Ada tiga atau empat panggilan lagi.
Saya tahu ada sesuatu yang tak kena.
Perasaan panik
mula menyelubungi diri kami.
Tokyo, metropolis terbesar di dunia.
Tempat yang menarik untuk ramai orang, mimpi ngeri untuk seorang.
Lebih seminggu berlalu sejak Lucie Blackman hilang.
Setiap tahun, beratus-ratus gadis muda yang ceria
menuju ke Tokyo.
Jabatan Polis Metropolitan
menyiasat kemungkinan penculikan oleh kultus agama.
Pihak berkuasa Jepun kini sedang memburu pemangsa seksual
yang menghendap di jalanan Tokyo selama berdekad-dekad.
HILANG: KES LUCIE BLACKMAN
TOKYO, JEPUN
Apabila Lucie tamat sekolah, dia mahu mengembara ke dunia luar
seperti ramai orang muda lain.
Ia pengalaman yang hebat
Tapi saya ingat Lucie kata, "Saya nak mengembara ke Jepun."
"Saya terpesona dengan budaya di sana
dan ia akan menjadi pengalaman yang menarik"
Jepun ada imej negara yang bersih, bukan?
Negara semua orang sopan.
Tiada jenayah.
Dompet hilang dalam kereta api pun akan kembali.
Tokyo pada tahun 2000-an ialah tempat yang mengujakan.
Ada ramai orang asing datang ke sini untuk bekerja.
Orang boleh buat duit dan suasananya juga menyeronokkan.
Ya, seperti kru Channel 4 yang lain, saya juga berada di Jepun.
Inilah negara paling popular dengan eksport budaya terkininya, Pokemon.
Selamat datang ke Japanorama.
Imej Jepun yang selamat dan sopan sangat kuat.
Tiada sesiapa menyangka ada sisi gelap yang tersembunyi.
Kawan saya yang uruskan rumah tamu hubungi saya.
Dia sangat risau tentang gadis 21 tahun bernama Lucie,
yang tinggal di rumah tamu dan dia tak dapat hubungi Lucie.
Ini kali pertama kawan saya alami sesuatu seperti ini
dan dia agak marah.
Daripada riak wajahnya yang tegang,
saya rasa situasi ini serius.
3 JULAI 2000 HILANG 3 HARI
Ada khabar angin dibisikkan dalam media Jepun.
PRAMUGARI BRITISH DICULIK OLEH KULTUS
Tapi pada mulanya, tiada sesiapa sedar.
Mungkin ada sekumpulan kecil orang asing yang tahu
ada seseorang yang hilang.
Saya wartawan jenayah di Jepun.
Bos saya hubungi saya dan kata, "Hei, gaijin!"
Itu istilah untuk orang asing.
Dia kata, "Kami perlukan awak. Kes ini melibatkan Gaijin."
Tanggapan awal saya, dia mungkin pergi ke Thailand
tapi terlupa beritahu sesiapa, mungkin tiada apa-apa pun.
Saya pergi ke ibu pejabat Jabatan Polis Metropolitan.
Mereka beritahu saya segalanya.
POLIS METROPOLITAN TOKYO
Saya uruskan kes Lucie sebagai penguasa.
PENGUASA AKIRA MITSUZANE
POLIS METROPOLITAN TOKYO
Pada mulanya, ada kemungkinan dia melarikan diri,
jadi kami perlu tahu daripada keluarganya secara terperinci
sama ada dia ada sebab untuk buat begitu.
Pada masa itu,
ada ramai warga asing yang tinggal melebihi visa atau bekerja secara haram
dan ramai yang selalu hilang.
PENOLONG INSPEKTOR MASAHIKO SOEJIMA POLIS METROPOLITAN TOKYO
Kali pertama saya mendengarnya,
saya tak pasti jika ia kes jenayah.
HILANG 11 HARI
Ayah Lucie, Timothy Blackman, datang ke Tokyo
kerana menurut polis, ada kemungkinan dia diculik.
Saya bercakap dengannya tiga minggu lalu.
Hanya perbualan biasa anak perempuan yang hubungi ayahnya,
"Hai, ayah. Saya berseronok di Jepun."
Dia ada cakap apa-apa mengenai kebimbangan hidupnya di Jepun?
Dia kata dia sedang berseronok dan bandarnya sangat cantik.
Sesuatu telah berlaku dan kami perlu dapatkan dia semula.
Sebarang kebimbangan tentang tiada pengalaman
bercakap dengan kamera atau sesuatu sebegitu,
saya tak sempat peduli kerana saya cuba mencari anak saya.
Apabila Tim datang dan ada ramai wartawan dan orang,
tiba-tiba cerita itu menjadi lebih besar
dan semua orang bercakap tentangnya.
Apa berlaku kepada Lucie Blackman?
Bekas pramugari British Airways itu hilang pada 1 Julai.
Polis Jepun membuat rayuan awam bagi mendapatkan maklumat
tentang wanita British berusia 21 tahun yang hilang di Tokyo 11 hari lalu.
Namun Tokyo ialah bandar besar
dengan anggaran 27.5 juta orang tinggal di sini.
Ia benar-benar seperti mencari jarum dalam jerami.
Saya jumpa Tim Blackman dan Sophie, adik perempuan Lucie.
Saya dapat rasakan yang dia sangat risau,
tapi Tim juga pandai tarik perhatian
dan dia akan guna karismanya untuk timbulkan kekecohan
supaya sesuatu dilakukan.
Dia akan pastikan
semua orang bekerja keras dan benar-benar mencari Lucie.
Jake sememangnya memahami sistem orang Jepun
dan ada kebolehan dwibahasa, jadi itu satu lagi aset hebat.
Saya rasa dia ada kenalan di balai polis daripada kerja yang dia lakukan.
Sebarang maklumat akan membantu.
Tolong hubungi kami.
Sebelum dia datang, polis sedang mencari maklumat.
Mereka mencari maklumat secara aktif.
Sebanyak 30,000 poster Lucie Blackman ditampal di Tokyo.
Polis menyiasat panggilan yang dibuat oleh orang awam,
tapi mereka tak pasti jika laporan itu boleh dipercayai.
Helo.
HILANG
Lucie anak sulung kami.
Dia mengubah hidup kami sepenuhnya.
Dia sangat istimewa dalam keluarga kami.
Dia sangat tajam akal.
Dia mempengaruhi ramai orang di sekelilingnya.
Saya rasa semua orang yang kenal dia semasa dia membesar
mengelilingi cahayanya
seperti dia berada di tengah-tengah semuanya.
Dia memutuskan cara yang baik untuk mengembara
adalah dengan menyertai syarikat penerbangan.
Itu perkara yang sangat penting baginya.
Tapi dia hilang, dalam bahaya.
Tugas terpenting ketika itu ialah mencari Lucie.
BALAI POLIS AZABU
Saya mewakili pihak polis, berjumpa Tim dan jelaskan situasinya.
Saya tak ada banyak pengalaman
bercakap dengan orang dari negara lain,
jadi saya terkejut dengan soalan dia bagi bidang tertentu.
Dia tanya sama ada saya siasat kamera keselamatan dengan teliti.
Ketika itu,
saya jelaskan penggunaan kamera keselamatan terhad di Jepun
atas sebab privasi.
Dia kata, "Mitsuzane, awak pasti bergurau."
"Di London, ada kamera di setiap jalan
dan semuanya buatan Jepun."
Polis bertindak balas seperti yang dijangka, mereka sangat sopan.
Tapi ada orang datang jumpa saya.
Seorang lelaki Inggeris yang berkahwin dengan wanita Jepun
dan dia kata,
"Disebabkan Lucie bukan warga Jepun, polis takkan lakukan siasatan."
Itu benar-benar menyedarkan saya.
Sejak itu, saya fikir,
"Saya perlu fikirkan cara
agar siasatan akan dijalankan di sini."
KEDUTAAN BRITISH
Jadi, saya fikir kami perlu dedahkannya kepada media.
Kami jumpa polis tengah hari semalam
dengan tanggapan yang
mereka sejajar dengan semua siasatan,
mereka ambil pandangan lebih luas
dan melihat semua kemungkinan pada tahap ini.
Kami adakan sidang akhbar untuk cuba tingkatkan profil di Tokyo.
Mereka terpaksa adakan sidang akhbar di auditorium terbesar
kerana seluruh media Jepun mahu datang.
Saya pandang semua orang ini dan saya cakap pada Sophie,
"Inilah cara kita akan cari Lucie, Sophie."
"Mereka akan cari Lucie untuk kita."
Tentang perasaan saya sekarang…
Saya pasti kamu semua faham. Kakak saya yang hilang sekarang ini.
Saya cuma mahu dia pulang.
Jadi jika ada yang mahu membantu apa cara sekalipun,
saya berterima kasih kerana sudi tampil ke hadapan.
Pihak akhbar British sangat berminat dengannya.
Media Jepun cenderung untuk mengelakkan spekulasi
sementara media British terus menyimpang
dengan pelbagai teori
dan apa saja suspek agar boleh mewujudkan topik seumpama.
Sama ada mereka mengenali Jepun atau tidak,
apa saja boleh jadi tajuk berita yang bagus.
KULTUS MISTERI DAH CULIK ANAK KAMI?
Kami dengar Lucie masih hidup
dan saya diberitahu dia telah dihantar ke Hong Kong.
Dia diperdagangkan untuk seks.
Dia telah diculik oleh kultus.
DICULIK OLEH KULTUS
HAMBA SEKS
Lucie seorang gadis yang sangat skeptikal.
Tanggapan yang dia tiba-tiba berminat
dengan kultus agama
seperti tidak benar sama sekali.
Kami fikir itu tak masuk akal.
Dia menarik begitu banyak perhatian pada kes ini
sehingga kerajaan Jepun
dan Polis Metropolitan Tokyo terpaksa mengerahkan banyak tenaga kerja untuknya.
Biasanya dalam kes orang hilang,
mungkin ada empat atau lima orang polis menyiasatnya.
Tapi 100 orang? Itu tak normal.
Polis mula mencari di Roppongi, tempat Lucie bekerja.
Roppongi ada banyak bar
dan kelab pelayan wanita.
Kehidupan malam yang agak menarik.
Ramai orang asing, banyak wang.
Tempat Goldman Sachs,
Lehman Brothers dan semua orang kewangan.
Ia seperti parti, wang dibelanjakan.
Roppongi mula menerima kunjungan.
CASABLANCA
Ada orang yang sanggup berbelanja besar
pada waktu malam.
Saya bekerja di Casablanca,
kelab pelayan yang sama dengan Lucie Blackman.
Ia cuma kelab pelayan wanita kecil yang biasa-biasa saja.
Menjadi pelayan wanita sukar dijelaskan, tiada persamaan Barat dengannya.
Kita pergi ke kelab malam yang penuh dengan lelaki tua,
kita berbual dengan mereka dan hidangkan minuman.
Namun tiada seks. Bukan begitu.
Ia tak rasa kotor dan jelik atau sukar.
Itulah yang saya akan buat secara percuma
pada usia 20-an,
iaitu pergi ke bar dan bertemu ramai orang.
Kami boleh dapat banyak wang bekerja sebagai pelayan.
Gajinya kira-kira 50 dolar sejam.
Kemudian kami dapat bonus jika kami minum banyak alkohol.
Kami hanya perlu bekerja selama lima atau enam jam.
Ia boleh jadi kerja yang mudah jika kita mahu.
Bekerja sebagai pelayan di Jepun
benar-benar menarik perhatian para gadis yang keluar demi pengalaman menarik
dan mahu menikmati kehidupan.
Ada ramai gadis berdikari yang hebat
yang mahu mengembara.
Bertemu orang yang berani
dan mempunyai visi hidup yang lebih besar
sangat menakjubkan sebenarnya.
"Dohan" mungkin bahagian meraikan tetamu yang paling mencurigakan.
"Dohan" bermaksud makan malam sebelum pergi kerja,
kemudian bawa pelanggan bersama ke dalam kelab dan di sana,
mereka bayar bonus untuk makan malam dan belanja minuman.
Semua ini ditambah ke dalam bil pelanggan.
Saya rasa ada kekaburan kerana jelas sekali apabila keluar
dari kelab pelayan dengan pelanggan sendirian
pada masa lapang,
akan ada pelanggan yang mahukan lebih daripada itu.
Saya rasa tertekan untuk bawa masuk lebih ramai pelanggan
atau berjanji temu "dohan",
tapi saya tak pernah rasa
saya dalam bahaya di kelab.
Saya rasa ada beberapa perkara yang berbahaya
mungkin boleh berlaku di luar kelab.
Saya bekerja sebagai wartawan di London untuk majalah wanita
dan majalah itu sangat berminat dengan konsep pelayan wanita.
Jadi saya pergi ke Jepun
untuk mengkaji budaya pelayan wanita dan mengetahui lebih lanjut tentangnya.
Saya rasa wang
adalah faktor besar dan permainan kuasa antara lelaki dan wanita.
Lelaki ada semua wang dan wanita tidak.
Jadi, lelaki lebih dominan.
Jadi, kita boleh lihat politik seksual dimainkan di kelab sambil menonton.
PENGUASA SATORU YAMASHIRO POLIS METROPOLITAN TOKYO
Pasukan pertama yang terlibat dalam kes Lucie dari awal
ialah pasukan Teramae.
Pasukan kami hanya dapat tahu yang mereka telah mengenal pasti suspek.
Dia lelaki Jepun yang selalu ke kelab malam di kawasan Roppongi,
termasuk Casablanca.
Jadi kami diarahkan
untuk menahan suspek itu dan siasat
sama ada dia bersalah atau tidak.
Kami takut penjenayah
akan tahu tindakan kami
dan akan membunuh Lucie jika dia masih hidup.
Kami menghampiri keretanya sebelum dia pergi kerja.
Kami minta dia datang secara sukarela untuk disoal siasat.
Kami tangkap dia dan mengiringinya
ke balai polis terdekat untuk menyiasat.
Lelaki itu ada alibi yang akhirnya kami sahkan.
Suspek itu bukan orang
yang culik Lucie.
Kami terpaksa kembali
ke papan lukisan jenayah.
HILANG 15 HARI
Seminggu bersama Tim Blackman
menjelaskan dia seorang ayah yang penyayang dan berdedikasi
yang percaya anaknya masih hidup di bandar ini,
tapi dia perlu mencarinya dengan segera.
Dave Russell di Tokyo melaporkan untuk Meridian Tonight.
Jelas sekali Tim ada rancangan.
Jika dia berhenti menyiarkan cerita itu,
media akan cari benda lain untuk disiarkan
dan tiba-tiba fokus bukan pada Lucie.
Jadi dia perlu kembalikan fokus pada Lucie secepat mungkin.
Di jalanan, dia menampal poster. Dia mahu poster itu muncul di TV
dan semua orang kenal muka Lucie.
Tim dan polis di Jepun mengalami percanggahan budaya.
Awak boleh tampal poster di tiang, tapi tak boleh di sana.
Saya takkan turunkan satu pun.
Tahan saya.
Lucie perlu ditemui
dan mana-mana ibu bapa akan cuba buat yang terbaik
untuk selesaikan masalah itu.
Saya takkan ditumbangkan atau dikepung.
Tim telah disisihkan sepenuhnya.
Cara dia bertindak yang buat polis nampak tak cekap,
buat mereka sangat marah.
Saya rasa dalam kebimbangannya
dan ketidakpercayaannya terhadap polis Jepun yang tak pandai berkomunikasi,
dia rasa jika dia boleh mendesak mereka,
lebih baik hasilnya.
HILANG 19 HARI
Saya sedar ia melibatkan Negara G7
dan saya tahu Tony Blair akan ke sana.
Saya juga tahu ada minat media yang besar di UK.
Jadi kami ambil kesempatan atas situasi itu.
Perdana Menteri Blair singgah di Tokyo
untuk menyokong kes
pelayan bar British yang hilang, Lucie Blackman.
Bekerjasama dengan pihak berkuasa Jepun di sini,
kami merayu kepada rakyat di Jepun
yang mungkin tahu tentang kes ini untuk tampil
dan beri kami petunjuk yang boleh membantu
kerana ia kes yang tragik dan jelas sekali
keluarga itu buntu.
Perdana Menteri Jepun berkata,
"Polis Jepun akan menangkap suspek."
Kami fikir ia perkara mudah untuk dikatakan, tapi sukar untuk dilakukan.
Kami sendiri rasa tertekan.
Saya rasa ada sedikit perkara yang tidak konsisten
dalam polisi siasatan yang dijalankan.
Jadi pegawai saya mula bertindak sendiri.
Saya gelar mereka detektif Suppon,
detektif yang tak mahu lepaskan petunjuk.
Kami fikir lebih baik mulakan siasatan dari awal
daripada membuang masa mencari petunjuk yang mengelirukan.
SARJAN JUNICHIRO KUKU POLIS METROPOLITAN TOKYO
Kuku seorang yang kuat dan gigih.
Sekali dia bertindak, dia takkan lepaskan. Dia seperti suppon.
Bermalam-malam kami semak laporan harian
yang difailkan oleh unit utama dari hari pertama
dan periksa semuanya yang terkandung secara teliti.
Ketika saya memeriksa laporan
untuk memahami bagaimana siasatan dijalankan,
saya jumpa laporan
dari kawasan Roppongi yang ada banyak kelab.
Seorang pelayan asing yang bekerja di kelab
dijemput oleh pelanggan lelaki tetap untuk bersiar-siar di pantai.
Pada satu tahap, dia tak sedarkan diri
dan tidur selama berjam-jam.
Apabila dia sedar, kepalanya sangat sakit
dan dia syak dia diberi dadah.
Mereka kata pengurus kelab yang beri maklumat itu
tak boleh dipercayai.
Tiada sesiapa patut bergantung pada kata-kata dia.
Selepas membaca laporan ini, kami rasa itu tak masuk akal.
Orang seperti ini mungkin memberikan petunjuk yang sah.
Ini nampaknya ada kaitan dengan kes Lucie Blackman.
Jadi, mereka mula meneliti laporan lama
dan menyiasat kes begini untuk melihat jika mereka boleh kaitkannya.
Namun polis yang terlibat adalah polis tempatan
yang tak ambil serius akan laporan begitu.
Jadi walaupun mungkin ada aduan,
siasatan tak pernah dijalankan.
Kami jumpa pemilik kelab yang mendakwa
gadis yang bekerja untuk mereka ada pengalaman yang sama.
Cerita-cerita begini mula muncul
di sana-sini.
PENOLONG INSPEKTOR TOKIE MARUYAMA POLIS METROPOLITAN TOKYO
Jadi kami putuskan untuk bercakap dengan semua pekerja
dari setiap kelab.
Pada mulanya, wanita yang bekerja di kelab
tak mahu tampil ke depan.
Setiap tiga bulan, polis akan datang
dan semua pelayan yang tiada visa
perlu keluar ikut pintu belakang.
Ia situasi yang berbahaya untuk gadis-gadis itu.
Jika pelayan wanita asing menderita,
mereka dalam bahaya besar jika melaporkan kepada polis
kerana kemungkinan besar polis akan menahan mereka
kerana mencabuli visa mereka.
Tiada kebaikan melaporkan kepada polis jika mereka dianiaya sebagai pelayan.
Kami tak boleh bercakap dengan mereka di tempat kerja,
jadi kami tahan mereka di tepi jalan
dan tanya soalan di situ.
Akhirnya beberapa wanita tampil
sebab mereka mahu bantu kami mencari Lucie.
Akhirnya,
kami dapati semua wanita ini ada pengalaman yang hampir sama.
Ini laporan konsisten pelayan wanita yang
telah diberi dadah dan mungkin dirogol oleh seorang lelaki Jepun yang kaya.
Penjenayah biasanya kekal dengan modus operandi yang sama.
Sama seperti pencuri ada cara tersendiri untuk pecah masuk,
mereka ada satu tabiat.
Tabiat itu tak berubah.
Dia memandu kereta mewah
seperti Porsche, Mercedes Benz
dan sebagainya.
Mangsa dibawa ke tempat yang ada pemandangan laut
atau makan malam di mana-mana.
Dia gunakan dadah.
Mangsa kata mereka rasa seperti diberi dadah.
Mereka akan bangun dan rasa tak selesa di seluruh badan mereka.
Ada yang muntah.
Ada yang rasa pedih.
Saya kasihankan mereka.
Jadi dengan testimoni lain
daripada pelayan Jepun dan warga asing,
didapati ada pemangsa seksual yang aktif di Roppongi
selama bertahun-tahun dan dia tak pernah ditangkap.
Dia tak pernah dibawa ke muka pengadilan.
HILANG 52 HARI
Keluarga kami memutuskan untuk menawarkan ganjaran sebanyak…
1.5 juta yen untuk maklumat baharu
yang membolehkan kami mencari Lucie.
Dari sudut pandangan kami,
ia satu lagi saat untuk membawa kes itu ke kaca TV semula.
Orang fikir saya lakukannya kerana saya suka ditemu bual.
Saya cuma nak perhatian terus diberikan kepada Lucie
dan satu-satunya cara adalah meraih perhatian.
Ada ramai orang daripada pihak media di sekeliling Tim.
Kami fikir
dia mungkin dedahkan sesuatu
yang akan menghalang siasatan.
Kami dapati selepas tujuh hingga lapan minggu,
ini menjadi situasi yang sangat tertekan.
Hakikatnya, saya masih tak diberi
maklumat oleh polis tentang perkembangan mereka
kerana mereka masih anggap kes ini sangat sensitif.
Saya selalu kata
siasatan berjalan lancar.
Saya tak boleh beritahu dia lagi.
Orang Jepun fikir saya agak biadab
dan mungkin benar saya kelihatan begitu
kerana saya tiada masa atau keupayaan mental
untuk benar-benar mengikuti protokol mereka.
Saya dalam keadaan mental yang agak teruk.
Ketika itu cuti hujung minggu di bank
dan ada pertunjukan bunga api yang besar.
Kami hanya berdiri di sana dan menyaksikan bunga api.
Semua orang meraikannya dan benar-benar berseronok,
tapi jelas sekali Tim tidak.
Asalnya saya bermula sebagai wartawan. Saya cuma lelaki yang mengekori dia.
Menolak-nolak kamera ke mukanya dan disuruh pergi.
Lama-kelamaan, Tim mula percayakan saya
sebab kami berdua di negara asing
yang cuba fikirkan ikhtiar untuk cari Lucie.
Saya terima panggilan telefon pada pukul 4:00 pagi.
"Awak nak pergi bersiar-siar sebab saya tak boleh tidur?"
Tapi jelas sekali dia penat.
Ia memberi kesan. Ia benar-benar memberi kesan kepadanya.
Saya mula rasa lesu dan penat.
Hari berganti minggu dan ia berterusan.
Saya mula rasa putus asa.
Kami mula tertanya-tanya, "Apa yang kami boleh buat sekarang?"
Terima kasih. Okey.
Saya ayah Lucie Blackman,
gadis British yang hilang di Jepun.
Kami mendapat idea untuk mencipta nombor telefon tertentu
supaya gadis Eropah atau Barat di luar sana
boleh bercakap terus dengan kami.
Peluang untuk dapatkan maklumat agak tinggi.
Polis Tokyo tak begitu faham.
Mereka tak faham sebabnya dan jangkaan kami daripadanya.
Mereka sangat menentang idea yang kami akan dapat maklumat
dengan membuka talian penting, tapi mereka tak boleh halang kami.
HILANG 62 HARI
Mesej daripada ibu dan adiknya ringkas.
"Selamat hari jadi, Lucie."
Ribuan belon dilepaskan ke langit
untuk menandakan hari jadi ke-22 bekas pramugari itu.
Supaya Lucie ingat yang kami tak lupa hari lahirnya
sebab dia akan berusia 22 tahun hari ini.
Dia suka hari lahirnya dan selalu buat kecoh tentangnya.
Saya cuma nak dia tahu
di mana-mana saja dia berada, kami tak lupa.
Kami dapat banyak laporan tentang
seorang lelaki yang membawa pelayan keluar bersiar-siar
dan beri mereka dadah untuk mencabul mereka.
Salah seorang mangsa ialah Jessie dari Australia.
Kes dia berlaku tiga tahun sebelum itu.
PEMBANTU INSPEKTOR YASUHIKO ASANO POLIS METROPOLITAN TOKYO
Dia telah menulis
nama lelaki itu dan nombor telefon bimbitnya
dalam buku nota lamanya
yang dia tinggalkan di Australia.
Buku nota itu tiba dari Australia.
Kami minta ayah dia
hantar buku nota itu ke Jepun untuk melihatnya sendiri.
Wanita itu sangat marah sampai dia conteng atas nombor itu.
Kami halakan ke arah cahaya untuk cuba mengenal pasti digitnya.
Namanya "Yuji Honda"
dan nombor telefonnya berakhir dengan 3301 ditulis dalam buku nota.
Jadi kami mula periksa
nombor yang dihubungi dari telefon ini.
INVOIS PANGGILAN
Nombor itu masih digunakan.
Kami dapat rekod telefon nombor itu.
Kami jumpa lebih kurang sepuluh nombor telefon yang ia hubungi.
Salah satu nombor itu
milik Lucie.
Itu petunjuk yang kukuh. Ia satu langkah yang besar.
Ini kali pertama petunjuk menghala
ke arah orang yang mereka syak menculik Lucie Blackman
sebenarnya ada kaitan dengannya dan mereka ada berhubung.
Suspek mencipta
banyak identiti palsu supaya ia tak dapat dikesan kembali kepadanya.
Kami minta syarikat telefon
untuk mencari lokasi pemanggil.
Pada pukul 3:00,
kami jumpa panggilan yang dikesan oleh antena berhampiran Menara Tokyo.
MENARA TOKYO ANTENA 01
Seminit atau lima minit kemudian,
isyarat dikesan dari arah yang berbeza.
Lima minit kemudian,
antena di barat menerima panggilan.
Lima minit kemudian, antena di timur menerima panggilan.
Tiada kereta
boleh bergerak selaju itu dari satu lokasi ke lokasi lain.
Ia satu misteri bagi saya.
Kemudian saya fikir,
jika panggilan itu diterima oleh empat antena di empat arah,
ada kemungkinan pemanggil itu
menelefon di kawasan persimpangan.
Kita bercakap tentang tahun 2000.
Ia bukan seperti dalam filem
yang kita boleh kesan arah panggilan telefon itu.
Kita boleh kaitkannya dengan kawasan umum.
Mereka jejak panggilan itu ke kawasan mewah yang dikenali sebagai Akasaka.
Panggilan telefon itu datang dari tempat bernama Menara Moto-Akasaka
iaitu bangunan kediaman yang sangat mahal
dengan kamera keselamatan dan sebagainya.
Kita tak boleh masuk begitu saja.
Kami tunjukkan lencana polis kami kepada pengurus di sana.
Di tingkat enam, dua bilik digunakan
oleh syarikat bernama Plant Orihara.
Pengurus kata pemiliknya orang yang aneh.
Dia berjalan melepasi pengurus,
dia tak pernah menyapa,
selalu pandang bawah dan tak tunjukkan mukanya.
Dia memandu banyak kereta mewah luar negara.
Porsche, Mercedes-Benz, Aston Martin, Rolls-Royce.
Semua kereta yang disebut dalam testimoni ada di sana.
Saya tak tahu sama ada P-Orihara nama orang asing atau nama syarikat.
Tiada maklumat langsung.
Nama penghuni tak disenaraikan.
Mereka fikir ini suspek kami,
tapi mereka tak cukup bukti untuk dapatkan waran.
Mereka buat andaian saja. Jadi, siasatan terhenti di situ.
Mereka tak boleh teruskan.
Dalam kalangan pelayan yang kami soal,
ada beberapa orang wanita yang mahu memberi keterangan.
Salah seorang daripada mereka ialah Monica dari England.
Saya rasa dia lelaki yang menggelar dirinya Koji.
Ketika itu 10 Oktober 1997.
Dia jumpa Koji di Roppongi
dan mereka memandu ke bangunan pangsapuri peranginan
dengan pemandangan laut.
Dia ingat sebaris pokok palma
dan Zushi Marina
satu-satunya tempat di kawasan itu yang ada pokok begitu.
Dia mungkin ingat lebih banyak butiran,
jadi kami pergi bersama-sama ke Zushi Marina.
Zushi Marina terletak kira-kira setengah jam dari Tokyo
yang merupakan sebuah kondominium pusat peranginan mewah
dan ia terletak di kawasan yang sangat mahal untuk orang kaya.
Monica kata inilah tempatnya.
Dia dibawa ke pangsapuri peranginan ini.
Kami memandu di sekitar premis.
Dia fikir ia mungkin bangunan nombor empat atau tujuh,
tapi dia tak dapat sahkan bangunan yang mana.
Saya masih ingat kami pergi ke restoran berdekatan
dan tunjukkan gambar Lucie kepada pelayan.
Dia beritahu saya yang dia pasti wanita ini
yang datang ke sini pada 1 Julai.
LUCIE JANE BLACKMAN (21) TINGGI 175CM, BADAN SEDERHANA, MUKA BUJUR
Saya tanya jika dia sendirian.
Dia kata tidak, Lucie bersama lelaki.
Saya nak dapatkan senarai penduduk Zushi Marina.
Saya pergi bercakap dengan pembantu pengurus.
Saya jelaskan betapa pentingnya situasi ini dan dia faham.
SARJAN RYO HATASHITA
POLIS METROPOLITAN TOKYO
Saya perlu ketepikan seorang demi seorang.
Ia rumit dan memakan masa,
tapi kalau orang ini masih hidup, kami perlu selamatkan dia secepat mungkin.
Apabila saya periksa satu demi satu, semuanya tiada hasil,
tapi saya dapat rasakan salah seorang daripada mereka mencurigakan.
Jadi saya cari seorang lelaki
yang ada banyak kereta import mewah.
Seseorang bernama "Obara" muncul.
Apabila saya mendengarnya,
saya teringat
di Menara Moto-Akasaka
ada sebuah syarikat bernama Plant Orihara.
O BARA
Aksara Kanji bagi Obara…
ORI HARA
…juga boleh dibaca sebagai Orihara.
Bulu roma saya meremang dan menggigil seluruh badan.
Jadi ini saat yang penting untuk siasatan
kerana ini kali pertama mereka dapat kaitkan semuanya.
A310, JOJI OBARA
Akhirnya polis dah dapat nama.
Kami dapat tahu Joji Obara
pernah ditahan sebelum ini di Wakayama
kerana menyamar sebagai wanita
dan merakam secara rahsia di tandas wanita.
Saya bercakap dengan pegawai yang bertugas dalam kes itu ketika itu
dan saya tanya mereka bagaimana orangnya.
Mereka kata dia sangat menentang.
Selepas dia ditangkap,
dia enggan ambil gambar.
Dia alihkan mukanya dan langsung tak beri kerjasama.
Saya minta ia difakskan kepada saya.
Kualiti mesin faks ketika itu rendah dan gambarnya agak gelap.
Jadi kami kumpulkan kira-kira 100 gambar suspek
dan tunjukkan kepada mangsa.
Monica dan Jessie
memilih gambar Obara tanpa teragak-agak.
Buat kali pertama,
kami ada nama sebenar untuk dikaitkan dengan semua nama samaran.
Sekarang mereka dah tahu rupa suspek dan mereka sedar
jika dia jadikan Lucie Blackman tebusan,
mereka tiada masa dan mereka perlu cepat.
HILANG 103 HARI
Kami tak dapat kaitkan dia dengan Lucie,
tapi kami ada cukup bukti untuk tahan dia
berdasarkan mangsa lain.
Pada pukul 6:00 pagi, kami sudah pun berada di posisi.
INSPEKTOR TADASHI NAITO POLIS METROPOLITAN TOKYO
Penyiasat gementar apabila mereka membuat tangkapan dalam apa-apa kes.
Saya juga sangat gementar.
Kami tempatkan dua orang di pintu keluar kecemasan,
dua orang di tepi tingkap
dan seorang di pintu untuk mengawasi.
Saya rasa ada kira-kira tujuh orang semuanya.
Saya diberitahu oleh radio yang suspek masih berjaga dan buka TV.
Jadi saya terus memantau situasi itu.
Dia selalu keluar beli surat khabar pada pukul 7:00 malam,
jadi saya fikir saya tak perlu meluru masuk.
Obara tak nampak macam seorang yang panas baran.
Saya ingatkan dia takkan bertindak ganas.
Tapi saya risau dia akan terjun dari tingkap.
Itu saja yang saya fikirkan.
Sebelum pukul 7:00, pintu dibuka.
Apabila saya tanya, "Awak Obara?", muka dia tiba-tiba berubah.
Dia kata, "Ya, saya."
Saya rasa dia tahu dia akan ditangkap.
Joji Obara, presiden sebuah firma pengurusan hartanah,
telah ditahan awal pagi tadi.
Menurut polis, Obara sering dilihat di kawasan
tempat kerja Lucie, gadis berusia 22 tahun dari Kent.
Kami dengar ada suspek
dan tak lama selepas itu kami dengar ada orang ditahan.
Ia berita gempar.
Ini mungkin lelaki yang tahu keberadaan Lucie.
Joji Obara ialah kaki perempuan yang mewarisi sejumlah besar wang.
Dia seorang lelaki yang sangat kaya,
tapi jiran-jirannya berkata dia suka menyendiri.
Dia memiliki beberapa hartanah
dan polis mula menggeledah semua hartanah yang dimilikinya.
Sila berundur.
Saya bertugas di tempat kejadian di Bangunan No. 4 Zushi Marina.
Kami jumpa
banyak dadah dan alkohol.
Apa yang saya ingat dengan jelas
adalah lekapan logam pada siling.
Saya tertanya-tanya
tentang lekapan logam itu.
Saya mengetuai penggeledahan dan penyitaan di Menara Moto-Akasaka.
Barang yang paling diingati adalah buku notanya.
Saya tak tahu bila dia tulis,
tapi ada satu catatan mengatakan dia akan jadi jahat
dan mengabdikan diri kepada kejahatan.
Dia ubah cara berfikir dengan pantas untuk menjadi sangat jahat
dan berubah menjadi raksasa.
Jadi, selepas Joji Obara ditahan,
polis menyerbu beberapa hartanahnya di Tokyo
kerana dia jutawan hartanah,
termasuk kondominium tepi laut di Zushi Marina,
tempat dia mengumpan ramai mangsanya.
Kami rampas banyak pita video,
jumlahnya bukan dua atau tiga saja.
Pita video itu dilabel dengan nama, walaupun bukan nama penuh.
Apa yang Obara buat dirakam dalam pita video itu.
Saya tak rasa ia sesuatu yang saya patut bincangkan di sini.
Polis menemui
lebih 400 pita VHS wanita
yang nampaknya koma,
terbaring di atas katil dan dia menyerang mereka.
Ia seperti dalam filem seram.
Kami dapati lekapan logam pada siling…
digunakan untuk mengangkat kaki mangsa.
Dia tak anggap orang sebagai manusia,
tapi anak patung.
Saya tak pernah lihat kes…
Saya tak pernah lihat sesuatu yang begitu keji.
Saya tak pernah bayangkan ada orang seperti dia.
Ada begitu banyak pita video
dan detektif terpaksa periksa satu demi satu.
Tapi dalam semua pita itu, tiada satu pun Lucie Blackman.
Matlamat kami adalah mencari Lucie.
Jadi saya rasa tekanannya.
Tapi dengan begitu banyak bukti, saya fikir kami ada peluang.
Semasa saya bercakap dengan dia,
saya rasa dia seorang yang sangat pelik.
Dia menafikan segala tuduhan tentang jenayahnya.
Walaupun saya tunjukkan bukti,
dia kata semua itu lakonan.
Mereka semua dibayar.
Dia akan buat alasan begitu, tapi itu saja yang dia mengaku.
Obara menafikan tahu apa-apa tentang Lucie.
Dia menafikan pernah berjumpanya atau pernah berhubung dengannya.
Fokus siasatan sekarang
perlu berdasarkan bukti yang mereka ada.
Obara mendakwa semua seks dalam pita video ini adalah suka sama suka.
Jadi sekarang, polis perlu mengenal pasti beberapa mangsa yang akan tampil
dan mengesahkan bahawa ini bukan persetujuan bersama
dan mereka adalah mangsa
agar polis boleh bina kes jenayah terhadapnya.
Apabila melihat bukti video itu,
saya fikir jenayah ini memang setara dengan kes pembunuhan.
Bagi wanita, jenayah seksual sama teruk seperti membunuh.
SARJAN MITSUKO YAMAGUCHI POLIS METROPOLITAN TOKYO
Saya masih ingat kami tubuhkan pasukan analisis di dalam bilik besar.
Bilik itu boleh memuatkan berpuluh-puluh orang.
Kami kekurangan staf,
jadi kami terpaksa hantar pegawai muda daripada polis rusuhan untuk membantu.
Mangsa berbeza,
tapi mereka nampak jenayah sama berulang kali.
Beberapa pegawai muda itu
mengalami gangguan mental selepas menontonnya.
Saya pergi ke rumah mangsa
dan temu bual mereka.
Mereka bangun dan tak sedar apa yang berlaku kepada mereka.
Itu yang mereka semua cakap.
Kami ada bukti untuk nyatakan sesuatu berlaku kepada mereka,
tapi sukar untuk kami tunjukkan kepada mereka.
Mereka menutup mata mereka.
Seseorang berkata, "Itu bukan saya."
Ada yang berkata, "Itu cerita lama dan saya tak mahu panjangkan lagi."
Seorang mangsa berdarah hidung.
Dia pasti hidup menderita selama ini.
Saya kata yang kami perlu tangkap pelaku ini dan hukum dia
dan untuk buat begitu,
kami perlukan bantuan mereka.
Kami tak mahu Obara terlepas.
Itu yang kami rasa.
Itulah yang saya cuba jelaskan kepada mangsa.
Itu saja caranya.
Jadi polis perlu tunjukkan yang seks itu tak dipersetujui bersama.
Jika seseorang diberi dadah, itu tak dianggap setuju untuk hubungan seksual,
ia dipanggil "kuasi rogol" di Jepun.
Mereka yakin
dia gunakan kloroform pada salah seorang mangsanya.
Jadi mereka minta penyiasat forensik meneliti semua pita video itu.
Dia akan ambil tuala dan botol perang
dan tuang cecair daripada botol ini.
Dia letakkannya pada muka mangsa.
PENYIASAT FORENSIK KEIZO HARAFUJI, PH.D.
Ada tuala yang sentiasa menutup muka semua orang.
Antara barang yang dirampas, ada dadah yang menyebabkan tidur,
ada banyak eter, kloroform
dan dadah haram lain yang
menyebabkan kesan mengantuk.
Ketika saya melihat pelbagai rakaman mangsa,
saya perasan seorang wanita.
Tiba-tiba,
tangannya mula menggeletar.
Saya terfikir kenapa tangannya bergerak walaupun dia tak sedarkan diri.
Ketoksikan kloroform boleh menyebabkan hepatitis fulminan
yang boleh akibatkan ensefalopati hepatik.
Saya dapat tahu salah satu gejalanya dipanggil tremor mengepak.
Ketika saya mengkaji situasi mangsa dengan lebih lanjut,
saya dapati dia seorang wanita berusia 21 tahun bernama Carita
dan dia telah meninggal dunia.
Carita Ridgway yang sebaya 21 tahun dengan Lucie,
hilang lapan tahun sebelumnya pada tahun 1992.
Saya jumpa kakak Carita, Samantha.
Mereka berdua pernah mengembara ke Jepun dan Australia sebelum ini.
Mereka berdua sukakan cabaran.
Kemudian Sam sendiri pergi mengajar bahasa Inggeris di Tokyo.
Adiknya, Carita ikut dia ke sana, tapi dia tak dapat cari kerja.
Jadi, dia memutuskan untuk mencari kerja sementara sebagai pelayan.
Suatu hari, Carita dihantar ke hospital
oleh seorang lelaki yang mengatakan dia keracunan makanan.
Doktor tak faham apa yang berlaku kepadanya.
Organ dalamannya mengalami kegagalan.
Selepas seminggu di hospital,
mereka terpaksa matikan mesin sokongan hidup.
Tapi polis tak bertindak ketika itu
sebab dia dikatakan mati kerana keracunan makanan
dan mereka tak syak itu satu jenayah.
Tiada autopsi dilakukan.
Namun mujurlah, mereka menyimpan sampel hati Carita.
Berikutan penahanan Obara, polis membuat kesimpulan.
Mereka memeriksa sampel hatinya dan menemui kloroform.
Kemudian mereka boleh tahan Joji Obara
kerana menculik dan membunuh Carita Ridgway.
Tapi misterinya kekal dengan perbuatannya terhadap Lucie
dan dia telah musnahkan
semua pita yang dia ada tentang perlakuannya pada Lucie.
Jadi masih sukar untuk kaitkan penculikan dan serangan ke atas Lucie Blackman.
HILANG 134 HARI
Tim Blackman dan anaknya, Sophie masih tak pasti apa berlaku kepada Lucie.
Wanita 22 tahun itu hilang di Tokyo semasa bekerja sebagai pelayan bar.
Dalam satu kenyataan, Joji Obara, ahli perniagaan yang ditahan sebulan lalu,
mendedahkan lebih banyak maklumat,
tapi masih menafikan sebarang penglibatan dalam kehilangannya.
Kini, dia mengaku yang dia bertemu Lucie di Kelab Casablanca.
Kami tahu ia mungkin seminggu sebelum Lucie hilang.
Dia ada sejarah panjang
menculik gadis Barat berambut perang
dan seminggu kemudian, Lucie hilang.
Harapan penangkapan Obara akan membawa Lucie kembali kepada kami
tak kekal lama kerana ia mula kelihatan
agak pudar selepas itu.
Kami jadi sangat kecewa sampai tak boleh bezakan…
kegembiraan, kelegaan, kemurungan, keresahan…
atau sangat marah.
Semuanya dalam satu emosi yang bercampur baur.
Kami masih fokus pada Lucie.
Kami perlu analisis setiap bukti
untuk selamatkan dia.
Obara ada tabiat mengumpul barang
dan dia simpan banyak resit di pangsapuri dia.
Pasukan analisis bukti memeriksanya dengan teliti
dan mereka buat garis masa tindakan Obara.
Dia ada resit untuk semuanya.
Mereka dapat bina semula
daripada resit yang dia ada, tempat dia bergerak sepanjang hari.
Menurut analisis kami, pada 1 Julai, sekitar pukul 3:00 petang,
Obara bertemu Lucie dan menuju ke Zushi.
Dalam perjalanan ke Zushi,
Obara dan Lucie singgah di restoran
berhampiran pelabuhan kapal layar di Zushi Marina.
Ini disahkan oleh Pembantu Inspektor Asano pada masa itu.
1 JULAI 2000
Kemudian pada waktu petang, sekitar pukul 5:00 petang,
mereka pergi ke pangsapuri Obara di Zushi Marina.
Di sinilah lokasi Lucie tak diketahui.
2 JULAI 2000
Antara malam 2 Julai dan awal pagi 3 Julai,
Obara memandu pulang ke Tokyo.
Pada 4 Julai,
Obara banyak membeli-belah.
Pada 5 Julai, Obara melawat pangsapuri Blue Sea Aburatsubo,
salah satu hartanah yang dia miliki.
Keesokan harinya,
seorang penduduk mengadu tentang bunyi bising dari pangsapuri Obara.
Dalam resit-resit itu, mereka jumpa pembelian yang aneh.
Gergaji rantai, simen dan khemah mudah alih.
Mereka mula dapati
ia mungkin digunakan untuk menutup jenayah itu.
Analisis kami menyimpulkan bahawa…
Lucie kehilangan nyawanya pada malam 1 Julai.
Beberapa hari kemudian,
mayatnya dipindahkan dari Zushi Marina ke Blue Sea Aburatsubo.
Ada kemungkinan besar mayatnya dikerat di sana.
Selepas menganalisis pelbagai bukti,
kami terpaksa fikir begitu.
Untuk kes Lucie juga,
kami mahukan bukti kukuh,
tapi kami cuma ada bukti mengikut keadaan yang dia lakukannya.
Kami perlukan bukti kukuh bagi membina kes untuk Lucie,
tapi tanpa mayat,
kami tak boleh bicarakan dia kerana membunuh.
Pendakwa kata
sukar untuk membina kes tanpa pengakuan,
jadi kami tahu kami perlu cari mayat itu tak kira apa pun.
PENGUASA KATSUYOSHI ABE POLIS METROPOLITAN TOKYO
Kami mula mencari di mana-mana tempat
mayat mungkin ditanam di kawasan itu.
Kami tak tahu tempat dia mungkin berada.
Tak mungkin ia jauh dari pangsapuri di Aburatsubo.
Pihak atasan beri kami
satu minggu terakhir untuk mencari.
Selepas seminggu, mereka hentikan operasi kami.
Saya berasa tak senang hati.
Saya beritahu anak buah saya ini peluang terakhir kami.
Saya takut
apa akan berlaku kalau kami tak jumpa dia.
Kami perlu tangkap lelaki ini untuk tempoh penjara yang lama.
Itulah yang saya rasa.
PENOLONG INSPEKTOR YUJI NOZOE POLIS METROPOLITAN TOKYO
Tempat yang kami perlu cari,
rupa buminya berbahaya.
Kami lakukannya selama beberapa hari
sehingga kami menjadi kotor dan berbau busuk.
9 FEBRUARI 2001 HILANG 223 HARI
Kami pergi ke pantai pada pukul 8:15 pagi.
Ada beberapa gua di situ.
Saya cuba bergantung pada gerak hati.
Kawasan itu penuh dengan barang yang hanyut ke darat.
Jadi, saya bersihkan semuanya di dalam gua.
Apabila saya bersihkannya,
ada tab mandi di situ.
Saya terbalikkannya.
"Ini serangga karnivor," saya kata.
Saya bersihkan kawasan itu dan terus menggali.
Pada mulanya, ia kelihatan seperti karung guni yang besar
Apabila saya buka,
saya pasti itu Lucie.
Saya berdiri di kawasan berbatu berhampiran gua
dan telefon saya berbunyi.
Saya dengar suara Nozoe berkata, "Ia di sini!"
Kata-katanya tak jelas.
Jadi saya suruh dia tunggu di sana sebab saya akan datang.
Sekawan besar burung lang berkumpul di atas tempat kejadian.
Ia berkeok.
Ia menghidu bau kematian dan mula berlegar-legar di langit.
Pada awal pagi mereka jumpa mayat itu,
saya fikir saya perlu hubungi Tim.
Saya maklumkannya kerana Jabatan Polis Tokyo tak buat begitu.
Saya masih ingat…
dia terdiam lama apabila saya beritahu dia.
Panggilan telefon itu benar-benar kekal dalam ingatan saya.
Saya boleh ingat dengan tepat saya berdiri di lorong belakang
dan hari itu hujan renyai-renyai.
Jake kata, "Mereka dah jumpa dia."
Saya berharap sepanjang masa
sehingga ke saat itu.
Saya rasa 20 minit kemudian jurubahasa Jepun telefon saya
dan kata mereka ada rekod pergigian, itu memang Lucie.
Saya cuma berdiri di jalan dan menjerit.
Itu kali pertama saya betul-betul
putuskan yang Lucie mungkin mati.
Saya sangat sayangkan Lucie
kerana dia seorang yang baik dan cantik
dari segi luaran dan dalaman.
Dia tak pernah cakap buruk tentang sesiapa
dan selalu buat orang rasa istimewa.
Dia disayangi oleh ramai orang.
Bagaimana seseorang boleh buat sesuatu yang begitu dahsyat,
kejam dan jahat padanya?
Apabila pembunuh Lucie disabitkan untuk jenayah ini,
keadilan menuntut dia menghabiskan sisa hidupnya di penjara,
memikirkan betapa besarnya jenayah yang dilakukannya.
Sekarang kami boleh dakwa dia atas pembunuhan Lucie.
Demi mangsa, dia patut diberi hukuman maksimum.
Saya tak boleh menilai bagaimana perbicaraan ini akan berakhir.
Tapi kalau dia yang bunuh Lucie,
saya harap dia takkan hidup atau bernafas lagi.
JOJI OBARA DIDAKWA DENGAN PENCULIKAN, ROGOL MENYEBABKAN KEMATIAN,
PEMBUANGAN MAYAT LUCIE
DAN ROGOL MENYEBABKAN KEMATIAN CARITA RIDGWAY.
Kami duduk dalam mahkamah dan Obara ada di sana.
Rasa macam tak percaya.
Saya dah tak berdaya lagi untuk jadi beremosi.
HANYA ADA BUKTI YANG CUKUP UNTUK MENDAKWA OBARA
DALAM LAPAN KES LAGI DARIPADA ANGGARAN 400 MANGSANYA.
Jika saya pertaruhkan seluruh harapan hidup saya untuk dia didapati bersalah,
maka saya hanya sediakan diri saya untuk satu lagi bencana.
OBARA DIHUKUM PENJARA SEUMUR HIDUP UNTUK KEMATIAN CARITA RIDGWAY
DAN LAPAN LAGI TUDUHAN MEROGOL.
TAPI DIA DIDAPATI TAK BERSALAH UNTUK SEMUA TUDUHAN BERKAITAN LUCIE.
Keputusan mahkamah hari ini menunjukkan
hidup Lucie tak sia-sia.
Lucie membawa keadilan kepada Carita Ridgway
dan lapan mangsa rogol lain
yang berani tampil untuk menyokong kes ini.
Tapi malangnya, hari ini kami tak terima keadilan untuk Lucie.
Saya sangat kecewa.
Saya tak percaya dia didapati tak bersalah.
Penyiasat pada masa itu lebih marah daripada terkejut.
Dia dah buat perkara yang teruk.
Ya?
Boleh awak sahkan apa rancangan awak untuk langkah seterusnya?
Kami dah jelaskan pendirian kami yang kami percaya
keluarga kami berhak dapat keadilan sewajarnya untuk Lucie
dan mereka patut beri pertimbangan yang kukuh untuk rayuan.
Polis ada banyak elemen berbeza,
tapi mereka tak letakkannya ke dalam kes yang cukup kuat.
Tapi tindakan mereka selepas itu apabila Blackman merayu
adalah untuk menjadikan kes itu lebih kuat.
PADA APRIL 2007, ADA RAYUAN KES TERSEBUT.
Kami curahkan segala-galanya yang kami ada.
Kami buat apa yang perlu.
PADA 16 DISEMBER 2008, OBARA DIDAPATI BERSALAH
MENGERAT DAN MEMBUANG MAYAT LUCIE.
PENJARA SEUMUR HIDUPNYA TAK DAPAT DITARIK BALIK.
Hari ini, kebenaran, maruah dan keadilan telah ditegakkan,
bukan saja untuk Lucie, tapi untuk semua mangsa jenayah seksual ganas.
Dia dipenjarakan seumur hidup dan saya rasa keadilan telah ditegakkan.
Pada tahun 2010,
saya berpeluang melawat kubur Lucie dan memberi penghormatan.
Jadi, saya pergi ke England.
Jane belanja kami minum petang.
Itu pengalaman pertama bagi saya.
Saya dengar ia satu bentuk layanan baik
dan saya sangat kagum dengan kemesraannya.
Kubur Lucie berada di kawasan gereja.
Namanya ditulis pada monumen.
"Bintang bersinar di langit,"
tertulis pada batu nisan.
Hakikat yang Lucie datang dari luar negara untuk bekerja
dan menjadi mangsa jenayah begitu,
telah meninggalkan emosi dalam hati saya.
Sejak itu, setiap tahun kami ke sana untuk menenangkan rohnya
dan berdoa agar dia bersemadi dengan aman.
Sudah 20 tahun kami ke sana.
Saya rasa ini kejadian yang jarang berlaku.
Dalam cara yang aneh,
Lucie telah memberikan kami pengalaman hidup,
tak kira betapa dahsyat dan rakusnya ia.
Ia warisan yang
Lucie tinggalkan
dalam hati dan jiwa saya.
Perasaan itu
sangat suci dan tak tercemar
oleh kebencian, kemarahan dan sebagainya
sebab saya jauhkannya daripada ingatan Lucie.
Terjemahan sari kata oleh Afni Liana